Buffett ซุ่มเก็บ TSMC ยักษ์ใหญ่วงการเซมิคอนดักเตอร์
16 พฤศจิกายน 2565

Buffett ซุ่มเก็บ TSMC ยักษ์ใหญ่วงการเซมิคอนดักเตอร์
เมื่อวันที่ 14/11/2022 Berkshire Hathaway (BRK/A US) บริษัทที่ Warren Buffett ถือหุ้นใหญ่ราว 38.37% ได้ประกาศเข้าซื้อหุ้น Taiwan Semiconductor Manufacturing  (2330 TT, TSM US) ยักษ์ใหญ่แห่งวงการ Semiconductor จากไต้หวัน มูลค่าราว USD 4.1 Billion โดยเข้าซื้อหุ้น TSM ซึ่งเป็นหุ้น ADRs ที่จดในตลาด NYSE จำนวน 60.1 ล้านหุ้น หลังจากการรายงานดังกล่าวทำให้หุ้น Taiwan Semiconductor Manufacturing ที่จดในไต้หวัน เปิดบวกราว 6% ในเช้าวันอังคารที่ 15/11/2022 ซึ่งการเข้าซื้อดังกล่าวส่งผลบวกต่อ Sentiment ของกลุ่ม Semiconductor หลังจากในช่วงเดือนที่ผ่านมา ราคาหุ้นปรับตัวลดลงต่ำสุดในรอบ 2 ปี โดยเกิดจากปัจจัยลบด้านอุปสงค์ของตลาด Semiconductor ที่ชะลอตัวทั่วโลก (Source: REUTERS, Refinitiv, Bloomberg)
Taiwan Semiconductor Manufacturing – ก่อตั้งเมื่อปี 1987 ที่ Hsinchu Science Park แห่งเกาะไต้หวัน ณ ปัจจุบันมีผลิตภัณฑ์ออกสู่ท้องตลาดทั่วโลกมากกว่า 10,000 แบบ ซึ่งใช้ในเทคโนโลยีที่หลากหลายไม่ว่าจะเป็น Computer, Tablet, VDO Game, อุปกรณ์ไฟฟ้าเชื่อมต่ออินเตอร์เนต (Internet of Things)
หากว่าคุณเป็นหนึ่งในสาวกของผลิตภัณฑ์ Apple ไม่ว่าจะเป็น Iphone, Ipad หรือว่า Mac Book คงทราบดีว่าอุปกรณ์ต่างๆ เหล่านี้ล้วนต้องใช้ชิปที่ผลิตจาก Taiwan Semiconductor เกือบทั้งสิ้น (ซึ่ง Taiwan Semiconductor เป็นผู้อยู่เบื้องหลังความสำเร็จของผลิตภัณฑ์ Apple) ยิ่งไปกว่านั้นชิปยังถูกใช้ในผลิตภัณฑ์อื่นด้วย ไม่ว่าจะเป็นการ์ดจอที่แรงของบริษัท NVDIA (ซึ่งทุกคนที่อยู่ในอุตสาหกรรมเกมส์คงทราบกันเป็นอย่างดี) , อุปกรณ์คอมพิวเตอร์ และอุปการณ์สื่อสารสั่งการโดยปัญญาประดิษฐ์ (AI), รถยนต์ไฟฟ้า (Electric Vehicle), VDO Game (เช่น เครื่องเกมส์ PlayStation 5) และอื่นๆ
Investor Tips:
Taiwan Semiconductor (TSM) – จดทะเบียนซื้อขายในตลาดหลักทรัพย์ NASDAQ ประเทศสหรัฐฯ (ในรูปแบบของ ADR – American Depository Receipt) ซึ่งใช้ Ticker Code ในการซื้อขายว่า TSM US โดยนักลงทุนต้องแลกเงินเป็นสกุล USD เพื่อทำการซื้อขาย ซึ่งมีขั้นต่ำในการซื้อขายเป็นจำนวน 1 หุ้น (Trade Lot = 1) 
1 TSM (ADR) = 5 หุ้นของ Taiwan Semiconductor (Ticker Code คือ 2330 TT) ที่จดทะเบียนในตลาดหลักทรัพย์ Taiwan Stock Exchange, ไต้หวัน (สำหรับนักลงทุนที่ลงทุนใน US ADR จะมีค่าธรรมเนียมอื่นๆ ในการถือครองหุ้นเป็นรายปี นอกเหนือจากค่าคอมมิชชั่น)
Source: KS Offshore, Bloomberg, Refinitiv
เปิดพอร์ตลงทุนหุ้นต่างประเทศ >  https://bit.ly/3sZiZyW
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #Ksecurities #หลักทรัพย์กสิกร #หุ้นต่างประเทศ #หุ้นสหรัฐ #หุ้นเทค #Buffet #TSMC